Василь Свида

**Василь Свида** (*22. октобер 1913, Потокош, Берег, Мадярске кральовство – †19. апрѣль 1989, Ужгород, УССР) — украинскый скулптор и педагог.

По законченю зачаточной народной школы пошов до фаховой умѣлецко-ремеселной школы в Ясѣнях, де в роках 1930–1934 од чешского педагога, живописця и рѣзбаря В.&nbsp;Фулика ся выучив видѣти и розумѣти найлѣпшы рѣзбены вытворы народных майстрох и умѣлецку вартость предметох ужиткового назначеня. У школной библиотецѣ читав книжкы з умѣлства, на практицѣ освоив азы професийной выукы — композицию, стиловы способы образотвореня, декоративны розписы. По законченю фаховой школы настали рокы гляданя достойной роботы, пона даколько мѣсяци находив роботу в приватных рѣзбарскых майстернях в  Ужгородѣ, выробляючи там деревяны рѣзбы на заказку сельскых церков. Рѣзбив и подля ескизох Й.&nbsp;Бокшая, котрый на тот час быв ведучым авторитетом в области сакралного умѣлства. В року 1937 одходить за роботов на Чехы, де наконець доставать довгочасну роботу в Брнѣ в майстерни братох Котрбовых, котра ся шпециализовала на реставрации и церковной скулптурѣ. По законченю Другой свѣтовой войны В.&nbsp;Свида в юну 1945 ся вернув дому. Ту найшов прихылность од колективу закарпатскых умѣлцьох, найме А.&nbsp;Ердели, Й.&nbsp;Бокшая, Ф.&nbsp; Манайла, А.&nbsp;Коцки. Свида з ѣх схваленя взяв ся до створеня фигурных композиций. Умѣлство скулптора сього периоду притягуе демократичностьов сюжетох, переимать поетичностьов, живов фолклорностьов, етнографичнов самобытностьов тай декоративностьов. В.&nbsp;Свида быв едным з первых закарпатцьох приятый за члена Союза умѣлцьох СССР (1946).

У процесѣ еволуции авторского образного языка можеме видѣти исту корекцию пластичного выслову. Кедь в скоршых роботах (переважно едно- двофигурных) доминовала даяка статичность, фронтално-плошна композиция, плоске рѣзбленя, та з часом прийшла многофигурность, ритмико-пластична динамичность, компликованы композицийно-просторовы рѣшеня. Жаданя розширити зображалны можностѣ пластичного выслову привели до створеня оригиналного авторского способу образотвореня, в якому барельеф и горельеф органично ся складать зоз круглов скулптуров. В.&nbsp;Свида став ся самобытным вызнаным умѣлцьом, своеродность таланту котрого ся крые в гармонийном споеню стилистикы народного умѣня зоз штуками професийной пластикы. За творчы успѣхы заслужив титулу народного умѣлця Украины (1973), Державну премию  (1983).

Попри умѣлецку чинность В.&nbsp;Свида за 30 рокы (1946–1976) быв педагогом Ужгородского умѣлецко-промыслового училища. вецей разы быв выбраный посланцьом Найвысшой рады УССР, Закарпатской областной и Ужгородской мѣстской рад. За 10 рокы (1950–1960) быв головов Закарпатской организации Сполку малярьох УССР.

## Укажкы з творбы

Гуцулка з конем.jpg|Гуцулка з конем. 1946. Дерево (дуб), кругла скульптура. НМНМГП. Коломия.
Гуцулка. (Вишивальниця).jpg|Гуцулка. (Вишивальниця). 1947. Таріль декоративна. Дерево, різьблення, барельєф. НМУНДМ. Київ.
Опришки.jpg|Опришки 1960. Гіпс тонований, горельєф. ПЗ. Ужгород.
Закарпатські художники в гостях у А. Ерделі.jpg|Закарпатські художники в гостях у А. Ерделі. 1976. Теракота, кругла скульптура. ПЗ. Ужгород
Й. Бокшай та Р. Кент на етюдах.jpg|Й. Бокшай та Р. Кент на етюдах. 1976. Теракота тонована, кругла скульптура.  ПЗ. Ужгород.
Знову в рідній хаті (Автобіографічна композиція).jpg|Знову в рідній хаті (Автобіографічна композиція).jpg|Знову в рідній хаті (Автобіографічна композиція). 1977. Теракота, горельєф, кругла скульптура. ПЗ. Ужгород.
В сім’ї єдиній.jpg|В сім’ї єдиній. 1978-1982. Дерево, горельєф, кругла скульптура. ЗОХМ. Ужгород.


## Жерела и одказы
* **Небесник І. І.**: Свида Василь Іванович //  
*  

## Референции